Marihuana kao lijek. 18/9/02 - 2002-09-18
Kalifornijski zakon koji dozvoljava upotrebu marihuane u tretmanu teških oboljenja, poput SIDE i tumora, oduvijek je bio u sukobu sa fe
Kritičari kalifornijskog medicinskog programa koji uključuje marihuanu kažu da on zamagljuje granicu izmedju medicinske i takozvane rekreativne upotrebe te droge, ali pacijenti, ljekari i aktivisti, u svom protestu , tvrde sasvim suprotno. Nekoliko stotina pacijenata u poodmaklom stadiju tumora i AIDS-a, zajedno sa drugim bolesnicima, okupili su se juče ispred gradske vijećnice u Santa Cruzu - da bi primili ljekarskim receptom prepisanu marihuanu i da bi protestirali protiv akcije federalnih vlasti. Aktivistkinja Valerie Corral: Pogledajte šta pacijentima rade naši lideri u Washingtonu. Okrenuvši svoje oružje na bolesne i umiruće, federalna vlada je zaratila protiv onih koji su najmanje u stanju da se brane .... Nekolicina pacijenata je od gradskih zvaničnika i aktivista koji se zalažu za medicinsku upotrebu ove droge, dobila male vrećice marihuane ili tinkturu koja sadrži njene aktivne sastojke. Uz izvinjenje što je nije bilo dovoljno za sve, aktivisti su upozorili da će mnogi pacijenti, da bi se riješili neizdržljivih bolova uskoro morati da je kupuje na ulici - ako federalna vlada nastavi da sprečava kalifornijsku praksu uzgajanja ove biljke u medicinske svrhe. Dr. Arnold Leff iz Santa Cruza, o tome kaže: Nadam se da ćemo jednom cijeloj zemlji dokazati da je ovaj biljni preparat koristan i da federalna vlada griješi u svojoj politici zabranjivanja medicinske upotrebe marihuane. Lokalna zadruga proizvodi i snabdijeva pacijente marihuanom od 1996. godine, kada su gradjani Californije referendumom izglasali takozvanu Inicijativu o medicinskoj marihuani. Pacijent Robert Anton: Iza mene stoji država Californija, narod Californije i federalna vlada nema pravo da se miješa, nema prava da mene osudi na život u stalnim bolovima, a to je ono što oni nastoje da učine. Ja ne znam kakav je to sadistički kurvin sin, taj George Bush, i zašto on želi da ljude ostavi da ovako pate, ali ja se s tim ne slažem, i ja samspreman da se borim za svoje pravo da budem oslobodjen bola. Na kraju, evo još jednom Valerie Corral, koja naglašava da ona i drugi aktivisti imaju samo jedan motiv - da služe, da pomognu neizlječivim pacijentima u patnji. I meni samoj je misterija to zašto smo i kako, moje kolege i ja postali državnim neprijateljima, kad je sve što mi ustvari činimo to da ljudima koji su već u prolazu ka smrti - malo olakšamo taj put, kaže, na kraju Valerie Corral.